CELEX: 62011CN0605
Language: fi
Date: 2011-11-29 00:00:00
Title: Asia C-605/11 P: Valitus, jonka Suomen tasavalta on tehnyt 29.11.2011 unionin yleisen tuomioistuimen (kolmas jaosto) asiassa T-29/08, Liga para Protecção da Natureza (LPN), v. Euroopan komissio, 9.9.2011 antamasta tuomiosta

25.2.2012   
            
            
               FI
            
            
               Euroopan unionin virallinen lehti
            
            
               C 58/4
            
         Valitus, jonka Suomen tasavalta on tehnyt 29.11.2011 unionin yleisen tuomioistuimen (kolmas jaosto) asiassa T-29/08, Liga para Protecção da Natureza (LPN), v. Euroopan komissio, 9.9.2011 antamasta tuomiosta
   (Asia C-605/11 P)
   2012/C 58/04
   Oikeudenkäyntikieli: portugali
   
      Asianosaiset
   
   
      Valittaja: Suomen tasavalta (asiamiehet: J. Heliskoski ja M. Pere)
   
      Muut osapuolet: Liga para Protecção da Natureza (LPN), Euroopan komissio, Tanskan kuningaskunta, Ruotsin kuningaskunta
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa valituksenalaisen tuomion siltä osin kuin unionin yleinen tuomioistuin hylkäsi LPN:n nostaman kanteen (tuomiolauselman ensimmäinen kohta)
            
         
               —
            
            
               kumoaa riidanalaisen komission päätöksen ja velvoittaa komission korvaamaan Suomelle valitusasian käsittelystä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin yleinen tuomioistuin on asiassa T-29/08, Liga para Protecçào da Natureza (LPN) vastaan Euroopan komissio, antamallaan tuomiolla rikkonut unionin oikeutta unionin tuomioistuimen perussäännön 58 artiklassa tarkoitetulla tavalla, koska se ei ole kumonnut komission 22.11.2007 päivättyä riidanalaista päätöstä siltä osin kuin se koskee asiakirjoja ja asiakirjojen osia, joihin LPN:ltä on evätty oikeus tutustua 24.10.2008 tehdyllä komission päätöksellä.
   
               1)
            
            
               Unionin yleinen tuomioistuin teki oikeudellisen virheen, kun se tulkitsi parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 (1) (jäljempänä ”avoimuusasetus”) 4 artiklan 2 kohdan kolmatta luetelmakohtaa siten, että kaikkia vireillä olevaan rikkomusmenettelyyn liittyviä asiakirjoja suojataan asiakirjaluokkana siten, että toimielin voi evätä oikeuden tutustua koko rikkomusmenettelyn asiakirja-aineistoon nojautuen yleiseen olettamaan, jonka mukaan tällaisten asiakirjojen sisältämien tietojen ilmaiseminen vahingoittaa lähtökohtaisesti tutkintatoimien tarkoitusten suojaa.
            
         
               2)
            
            
               Unionin yleinen tuomioistuin on tulkinnut virheellisesti avoimuusasetuksen 4 artiklan 2 kohdan loppuosaa ja tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin annetun asetuksen (EY) N:o 1367/2006 (2) 6 artiklan 1 kohtaa arvioidessaan sitä, onko komissio ottanut mahdollisen ylivoimaisen yleisen edun asianmukaisella tavalla huomioon ennen kuin se hylkäsi tutustumispyynnön. Unionin yleinen tuomioistuin tulkitsi kyseisiä säännöksiä virheellisesti, koska se ei tarkistanut asianmukaisella tavalla, onko komissio suorittanut näiden säännösten edellyttämän intressipunninnan avoimuusasetuksen 4 artiklan 2 kohdan kolmannessa luetelmakohdassa suojattavan edun ja mahdollisen pyydettyjen asiakirjojen luovuttamista koskevan ylivoimaisen yleisen edun välillä.
            
         
      (1)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi, EYVL L 145, s. 43
   
      (2)  Euroopan parlamentin ja neuvoston asetus (EY) N:o 1367/2006, annettu 6 päivänä syyskuuta 2006, tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin, EUVL L 264, s. 13